La Corporació rep al Club Gimnàstica Rítmica Llíria pel seu últim èxit en la Copa de la Reina
25 de abril de 2019

Després d’alçar-se amb el subcampionat en la Copa de la Reina de Conjunts, el Club Gimnàstica Rítmica Llíria ha rebut el reconeixement del poble de Llíria, en la recepció que ha tingut lloc esta vesprada a Ca la Vila, amb la presència de l’alcalde Manolo Civera i altres membres de la Corporació.

Les gimnastes del conjunt júnior van aconseguir proclamar-se subcampiones d’Espanya en representació de la Comunitat Valenciana, en la primera fase de la Copa de la Reina, celebrada a Guadalajara el passat 14 d’abril.

Este títol se suma al llarg llistat d’èxits que el Club Gimnàstica Rítmica Llíria ha aconseguit en els últims anys. Per eixe motiu, l’Ajuntament ha aprofitat esta recepció per entregar un detall commemoratiu a les gimnastes que, durant esta reeixida etapa, han acumulat un gran palmarés en les diferents competicions en què han participat.

El primer edil ha volgut felicitar-les per “ajudar a engrandir el prestigi esportiu de la nostra ciutat i, també, per convertir-se en un referent de l’esport femení a Llíria i tota la província”.